title: Pelo royo
text: T'o pelo royo mes dorato, se veiga l'articlo sobre o blondismo. T'o pelo royo mes intenso u rusio, se veiga l'articlo sobre o rutilismo.
  
  Royo, referito a lo pelo d'os humans, ye estata tradicionalment a denominacion con que s'ha clamato en aragones una color u gama de colors que va dende o dorato claro enta un royo propiament dito u rusio, referindo-se d'ordinario a una color dorata royisca u anaranchata, que recibe en ocasions o nombre de color panizo, pinocha u panocha, sobre tot quan ye mes clara.
  
  A poblacion humana pelirroya ye muito minoritaria. Encara mes minoritaria ye a color roya mes intensa u rusia en o pelo.
  
  Etimolochía y uso
  A confusion u amplo significato d'o vocable royo ya existiba en a parola latina d'on que provién, rubeu, pos entre os guerrers celtas con que luitaban os romanos muitos teneban pelos y barbas royiscas.
  
  En estar a chent de pelo claro minoritaria, a confusion ha continato en Aragon ent'os nuestros días. Royo i ye mesmo usato a vegatas ta pelos que en latitutz mes septentrionals son consideratos d'un pardo claro.
  
  Manimenos de l'uso popular, cal diferenciar o blondismo u pelo royo dorato d'o rutilismo, que ye o pelo rusio, d'una royura intensa. As dos colors de pelo son debitas a uns relativament baixos nivels d'o pigmento escuro dito eumelanina, pero en o caso d'o pelo rusio se bi troba a mes uns altos nivels d'un pigmento royisco dito feomelanina.
  
  Referencias 
  
  Chenetica
  Pelo
  Colors